《赠延平太守沈君景明之任》
明代·湛若水

五马何刺史，天曹照延平。因君履贤地，令我思齐生。

毫釐千里履，终古有馀情。为我拜其墓，因之扣天灵。

天灵自不远，参前或倚衡。之子怀明德，煌煌曜福星。

以兹照民隐，三载治功成。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。